钦定古今图书集成/理学汇编/文学典/第067卷 > 许申
## 钦定古今图书集成/理学汇编/文学典/第067卷 > 许申

按《广东通志》：“申，字维之，潮阳人。咸平中，陈尧佐通判
潮州，申布衣，以其文赘见，及与语，复奇之。大中祥符
初，举贤良。天子东封，献赋，诵者数百。召试三人，申在
列，令学士院第其文，擢申第一，授校书郎，盖特恩也。
出知邺县，迁知韶州，更吉、建二州，历广西提点刑狱，
改江西湖南路转运使，终刑部郎中。尝因灾异言事”，
极诋时弊，凛然有直臣风。申姿宇轩特，识见通敏，少
读书，一经目，终身不忘。为文根于所养。从尧佐时，月
夜舣舟于岸，有马骑数人至，云“丞相漕使会宿于此。”
迹之不见。后陈大拜，许申果为漕使，盖神报之也。子
因，太子中舍，传八世，仕总文武者四十一人。孙闻一，
曾孙许并，皆举进士。五世居仁、居安，八世骞、宣，皆兄
弟同进士。其长曾孙玨，尚太宗曾孙女德安县主，历
广南西路兵马都监，向知宾州，赐锦袍者六，金带者
三．。